b'\n_START_ARTICLE_\nELBO Kentaurus\n_START_SECTION_\nNaoru\xc5\xbeanje\n_START_PARAGRAPH_\nGlavno naoru\xc5\xbeanje Kentaurusa je 30 mm Mauser MK 30F top kojeg proizvodi gr\xc4\x8dka tvrtka EBO. Top ima dva moda paljbe, pojadina\xc4\x8dnu ili rafalnu. Borbeni komplet za ovaj top sastoji se od 200 granata spremnih za uporabu i 196 granata u pri\xc4\x8duvi. Top i kupla u potpunosti su stabilizirani. Zbog kvalitetnog i modernog sustava upravljanja paljbom (SUP-a), Kentaurus mo\xc5\xbee vrlo precizno poga\xc4\x91ati ciljeve u pokretu. _NEWLINE_Kao sekundarno naoru\xc5\xbeanje koristi se 12,7 mm ili 7,62 suspregnuta strojnica. Kao opcija spominje se umijesto strojnica ugradnja 40 mm baca\xc4\x8da granata.\n_START_SECTION_\nOklop\n_START_PARAGRAPH_\nOklop Kentaurusa napravljen je od zavarenih \xc4\x8deli\xc4\x8dnih plo\xc4\x8da koje mogu izdr\xc5\xbeati hitce 7.62 mm strojnice u bilo koji dio vozila i \xc5\xa1titi od svih vrsta protupje\xc5\xa1a\xc4\x8dkih mina. Kao dodatnu za\xc5\xa1titu mo\xc5\xbee se postaviti eksplozivno-reaktivni oklop. Jo\xc5\xa1 jedan plus za\xc5\xa1titi vozila daje i niska radarska i toplinska signatura.\n_START_SECTION_\nPokretljivost\n_START_PARAGRAPH_\nKentaurus pokre\xc4\x87e njema\xc4\x8dki MTU 6V 183 vodom hla\xc4\x91eni Dieselov motor s turbopunja\xc4\x8dem. Posti\xc5\xbee najve\xc4\x87u snagu od 420 ks pri 2300 okrataja u minuti. Uz modernu automatsku transmisiju ZF LSG 1000 Kentaurus posti\xc5\xbee najve\xc4\x87u brzinu od 75 km/h i ima omjer snage i te\xc5\xbeine dobrih 21,76 ks/t. Kentaurus nema amfibijska svojstva, ali mo\xc5\xbee savladati vodenu zapreku dubine do 1.15 metara. Motor i transmisija su dizajnirani tako da se mogu izvaditi za 15 minuta. Zapremnina spremnika za gorivo je 390 litara, \xc5\xa1to je dovoljno za domet do 500 kilometara.'